Kenneth Scott Latourette

Kenneth Scott Latourette (født 6. august 1884 i Oregon City i Oregon i USA, død 26. desember 1968) var en amerikansk historiker og historiograf som spesialiserte seg særlig innen kirkehistorie og Kinas historie.

Liv og virke 
Han var sønn av DeWitt Clinton Latourette og Rhoda (Scott) Latourette.

Akademisk karriere 
I 1904 fikk han Bachelor of Science-grad fra Linfield College i McMinnville i Oregon. Han fortsatte ved Yale hvor ble fikk Bachelor of Arts i 1906 og Ph.D. i 1909. I 1909 og 1910 var han reisesekretær for Student Volunteer Movement for Foreign Missions, og fra 1910 til 1912 var han fakultetsmedlem ved College of Yale in China i Changsha i Kina. Han måtte vende tilbake til fedrelandet av helsemessige grunner. 

Etter at han ble frisk, var han historieprofessor ved Reed College i Portland i Oregon fra 1914 til 1916, og ved Denison University i Granville i Ohio fra 1916 til 1921. Fra Denison kom han til in alma mater, Yale, der han etter tur var professor i missiologi (Professor of Missions) (1921–1927), professor of Missions and Oriental History (1927-1953, med  perioder som formann for Department of Religion i Yales Graduate School 1938-1946 og som direktør for Graduate Studies i samme department, 1946-1953), og til slutt professor emeritus fra han gikk i pensjon i 1953 og til sin død i 1968. I 1938 mottok han Jadeordenen fra regjeringen i Republikken Kina.

Annen virksomhet 
I 1918 ble Latourette ordinert til baptistpastor. I tillegg til sin karriere som professor hadde han i løpet av sitt liv lederskapsstillinger i American Baptist Convention og American Baptist Missionary Union, American Historical Association, Far Eastern Association, YMCAs internasjonale styre, Japan International Christian University Foundation, United Board for Christian Colleges in China,  Kirkenes Verdensråd og  Yale-in-China Association.

Verker 
Det verk som Latourette huskes for mer enn noe annet, er hans tobinds History of Christianity, som fremdeles trykkes mer enn 40 åre etter forfatterens død. Verket reflekterer for det meste de kunnskaper og den innsikt man hadde på den tid da verkets førsteutgave ble til, nemlig 1953. Eldre, men også svært interessante er hans arbeider om Kina, som The Chinese: Their History and Culture, The Development of China, og A History of Christian Missions in China. Blant hans øvrige verker kan nevnes Christianity in a Revolutionary Age: A History of Christianity in the Nineteenth and Twentieth Centuries, The nineteenth century outside Europe: the Americas, the Pacific, Asia, and Africa, China, A History of Modern China, The Christian Outlook og A Short History of the Far East.

Latourettes etterlatte papirer er arkivert i Divinity Library Special Collections ved Yale University Library.

Noen viktigere verker og artikler 
 «The History of the Far East, a Neglected Field» i The History Teacher's Magazine, 1916
 «The History of Early Relations Between The United States and China, 1784- 1844», i Transactions of the Connecticut Academy of Arts and Sciences, Vol. XXII, 1917
 «China, the United States and the War» i The League of Nations, 1919
 «Japan and Christian Missionaries to China» i The Chinese Recorder, 1919
 «Chinese Historical Studies During the Past Seven Years»  i American Historical Review, 1921
 «China Under the Republic»,  Institute of International Education, 1921
 «The Proving of Isabel M. Grover»,  Linfield College Bulletin Supplement, 1922
 «Impressions of Some Present Tendencies in the Christian Movement in China», i The Chinese Recorder, 1922
 «Roman Catholic and Protestant Missions in China: Some Comparisons» i The International Review of Missons, 1926 
 «Boards and Missionaries: Suggestions Toward an Understanding», i The Chinese Recorder, 1927
 «Voyages of American Ships to China, 1784-1844», i Transactions of the Connecticut Academy of Arts and Sciences, 1927
 «A Missionary's Relation with Fellow-Westerners», i The Student Volunteer Movement Bulletin, 1927
 «What Must We Do if our Christian Colleges are to be Christian?», i Christian Education, 1927
 «An Appreciation of Non-Christian Faiths», i The World Tomorrow, 1928
 «On Keeping Intellectually Alert», i The Student Volunteer Movement Bulletin, 1928
 «Far Eastern History in the World History Course in High School», i The Historical Outlook, 1929
 «Christian Missions in China», 1929
 «The Lamen's {sic} Foreign Missions Inquiry: The Report of its Commission of Appraisal», i The International Review of Missions,  1933
 «Japan: Suggested Outlines for a Discussion of Japan, her History, Culture, Problems, and Relations with the United States», i Japan Society Syllabus , 1934
 «The Decisive Question Before Protestant Missions», i The Chinese Recorder, 1935
 «The Christian Association and the Foreign Missionary Enterprise», i Some Annals of the Yale Christian Association, 1937
 «Far Eastern Studies at Yale», i Amerasia, 1938
 «The Madras Conference of the International Missionary Council», i The Crozer Quarterly, 1939 
 «In Determining its Character», i The Evanston Series, 1941
 «New Perspectives in Church History"», i Journal of Religion, 1941
 «The Christian Church in the Last Seventy Years"», i American Historical Association, Annual Report 1942
 «Samuel Wells Williams"», i Far Eastern Studies, 1943
 «Problems Confronting Christian Missionaries in the Far East», i Pacific Affairs, 1948
 «Troubled Times for Religion», i The Yale Daily New Review of the Year, 1951

Litteratur 
 Gerald H. Anderson: "Kenneth Scott Latourette," Biographical Dictionary of Christian Missions, Macmillan Reference USA, copyright (c) 1998 The Gale Group; Wm. B. Eerdmans Publishing Co., Grand Rapids, Michigan. 

Historikere fra USA
Baptistiske pastorer og predikanter
Sinologer fra USA
Personer fra Clackamas County i Oregon
Fødsler i 1884
Dødsfall i 1968